แนวโน้มดัชนีเช้าแกว่งไซต์เวย์
นักวิเคราะห์ฯคาดตลาดหุ้นไทยเช้านี้น่าจะไซต์เวย์และมีแรงขายทำกำไรสลับออกมาบ้าง หลังปรับตัวขึ้นแรงเมื่อวานนี้ ให้กรอบการเคลื่อนไหวที่ 1,058-1,078 จุด
27 ม.ค. 2555

นักวิเคราะห์ฯคาดตลาดหุ้นไทยเช้านี้น่าจะไซต์เวย์และมีแรงขายทำกำไรสลับออกมาบ้าง หลังปรับตัวขึ้นแรงเมื่อวานนี้ ให้กรอบการเคลื่อนไหวที่ 1,058-1,078 จุด          นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซีย ไซรัส กล่าวว่า ตลาดหุ้นไทยเช้านี้น่าจะแกว่งตัวไซต์เวย์ และคงมีแรงขายทำกำไรสลับออกมาบ้างหลังเมื่อวานนี้ตลาดฯปรับตัวเพิ่มขึ้นค่อนข้างแรง ประกอบกับเป็นช่วงสุดสัปดาห์นักลงทุนคงอยากรอดูความคืบหน้าของปัจจัยต่างๆก่อน ทั้งการประชุมเศรษฐกิจโลก(World Economic Forum) ที่เมืองดาวอส ซึ่งล่าสุดก็เริ่มมีข่าวดีออกมาหลังหลายฝ่ายมีข้อเสนอให้เพิ่มวงเงินให้กับกองทุนการเงินระหว่างประเทศ(ไอเอ็มเอฟ) รวมทั้งให้รัฐบาลของกลุ่มยูโรโซนเพิ่มวงเงินช่วยเหลือให้มากขึ้น          ขณะที่การเจรจาเรื่องการปรับโครงสร้างหนี้ของกรีซก็เริ่มมีความชัดเจนขึ้น หลังเจ้าหนี้ภาคเอกชนที่ถือพันธบัตรของกรีซกำลังพิจารณาที่จะปรับลดอัตราผลตอบแทนเฉลี่ยที่ 3.75% สำหรับพันธบัตรที่พวกเขาจะยอมรับเพื่อแลกเปลี่ยนกับพันธบัตรที่ถือครองอยู่ จากก่อนหน้านี้กำหนดอัตราผลตอบแทนไว้ที่ 4% ทั้งนี้ ยังต้องรอติดตามการประชุมสุดยอดผู้นำยุโรปในช่วงวันจันทร์ที่ 30 ม.ค.                สำหรับตลาดหุ้นภูมิภาคเช้านี้เคลื่อนไหวในกรอบแคบ พร้อมให้กรอบการเคลื่อนไหวที่ 1,058-1,078 จุด